მახუთა ელემენტი (ფილმი)

მახუთა ელემენტი (, ) — 1997 წანაშ ინგლისურნინამი ომენცარე ფანტასტიკაშ ჟანრიშ ფილმი, ნამუშ სცენარისტი დო რეჟისორი რე ლიუკ ბესონი. ფილმი თიშ ნაქიმნა ამბეშა რე დორსხუაფილი. თარი როლეფს არსულენა ბრიუს უილისი, გერი ოლდმენი დო მილა იოვოვიჩი. ფილმის ამბე უმოსო XXIII უკუნს მეურს. თის ჩიება რე პლანეტაშ გინოსქილადაშ მისიაშ გეშა, ნამუთ მიკოლაფირო კისერს გიადვალუ ტაქსისტ დო ჯვეშ მაიორ კორბენ დალასს (უილისი) დო ახალი ოსურს (იოვოვიჩი). ეკონიაწკჷმა ართო დალასი გორუნს ოთხ ლამოსურ ქუას, ნამუთ აუცილებერი რე დიხაუჩაშ ჭყვადუაშე გინასქილიდაფარო.

ბესონქ ფილმიშ ოსხირო გინორთინაფილ ამბეშ ჭარუა 16 წანაშ ხანს დიჭყჷ, ფილმიქ გიშართჷ თიმწკჷმა, მუჟამსით ავტორი 38 წანერი რდჷ. ლიუკს დუდშე თიში გინოღალა საფრანგეთის ოკოდჷ, მორო დიხეფქ ათეშო ვეგორჷ. ათეშენ გინოღალეფი მიშჷ ლონდონს დო მავრიტანიას. კომიქსეფიშ ავტორეფი ჟან ჟირო დო ჟან-კლოდ მეზიერე, ნამუეფიშ კომიქსიშ გოშინათ იქიმინჷ ფილმიშ შხვადოშხვა მუნაკვათეფქ, იჭანეს დიზაინშა ომუშებელო. კოსტუმეფიშ დიზაინიშ ავტორი რე ჟან-პოლ გოტიე.

მახუთა ელემენტიქ უმოსო ჯგირი ფასებეფი მიღჷ, მორო რდჷ გლახა გოსიმაფეფით. თი პერიოდის თიქ მიღჷ, მუჭოთ არძა ბორჯიშ საუჯგუშო ოზარხულე ბლოკბასტერიშ, ხოლო არძა ჯოხოთ. ფინანსურო თინა წჷმოძინელი რდჷ დო 90 მილიონი ააშ დოლარიშ ბიუჯეტით მაქიმნალეფს 263 მილიონი ააშ დოლარიშ მუშნალი მოუღჷ. მიში ბორჯიშო თინა რდჷ არძაშე ზნდური ევროპული ფილმი დო 2011 წანაშ „ხეუხებუეფიშ“ გიშულაშა არძაშე მიშმალუამი ფრანგულ ფილმო სქიდუ.

რესურსეფი ინტერნეტის









სქოლიო

კატეგორია:1997 წანაშ ფილმეფი
კატეგორია:Columbia Pictures-იშ ფილმეფი
კატეგორია:ლიუკ ბესონიშ ფილმეფი
კატეგორია:Pathé-შ ფილმეფი
კატეგორია:Pinewood Studios-შ ფილმეფი
კატეგორია:ომენცარე ფანტასტიკური ფილმეფი